Kevään oikkuja
Taas koittaa kevät, hyisen hallan
 Pois lämmin päivä hiuvottaa,
 Ja talven kylmän hirmuvallan
 Pois suven tuuli karkottaa.

 Mut – kevätpäivät ihanimmat
 Saa saastaa ensin ilmoillen;
 Saa kaikki kätköt likaisimmat
 Se nähtäväksi ihmisen.

 Vaan kunhan päivä paistaneeksi
 Saa maahan hieman kauvemmin,
 Niin likaan tuohon nousseheksi
 Saa nurmivaippa vihrehin.

18 29/3 95.